熊劍化

熊劍化  ， 字神阿 ， 號際華 ， 江西豐城人 ， 明朝政治人物 ， 同進士出身 。 萬曆二十五年 （ 1597年 ） 丁酉科江西鄉試舉人 ， 二十九年 （ 1601年 ） 登辛丑科進士 。 初授廣東增城縣知縣 ， 萬曆三十二年 （ 1604年 ） 接替俞思衝任華亭縣知縣一職 ， 萬曆三十六年 （ 1608年 ） 由聶紹昌接任 。 自奉簡約如寒素 ， 一切譕集饋遺悉謝卻 ， 月俸外一介不茍取 。 入覲 ， 貧不能饋權要 ， 方晉謁 ， 權要佯曰 ： 華亭何等縣 ， 疏節乃爾 。 劍化拂衣去 ， 終不再謁 。 遲六年始升禮部主事 ， 赴召辭境 ， 垂槖蕭然 ， 兩蒼頭敝衣如故 。 父老嘆曰 ： 世安知華亭宰廉介有是耶 ！ 次年擢任浙江道監察御史 ， 旋以假歸 。 所著 《 雲間集 》 、 《 途說 》 數卷存於家 ， 後毀於兵 。